# Ode de la chasse

En quoy me ſen-ie ores pouſſer Dans ce bois, remerquant les places Où ie t’ay veu ces iours chaſſer (Sire) eſtant preſent à tes chaſſes ? Sus quitton noſtre Lyre, allon Queſter, chaſſer, pourſuiure, ô Muſe, Suy moy, Deeſſe, & ne refuſe D’imiter ton ſrère Apollon Qui bien ſouuent ayant ſonné Des Dieux la gloire, & la nature, Et du grand Monde façonné Par eux la cauſe & la ſtructure : Ou bien ſonné les fiers Geans, Qui par ſon père à coups de foudre Furent en quartiers & en poudre Eſpars dans les champs Phlegreans : En ſa main, dont ſi doctement De ſon archet ſa Lyre il touche,
Accompagnant ſon inſtrument Des diuins accords de ſa bouche, Prend ſoudain l’arc d’argent, & va Chaſſer dans vn bois ſolitaire, Ou bien quelque monſtre deſſaire, Ainſi que Python tua. Comme ce celeſte ſonneur Ie ſonnoy d’vn grand Dieu les gloires, Et de mon Roy l’heur & l’honneur, Attendant ſonner les victoires Tant d’vn tel Dieu que d’vn tel Roy, Sur ceux qui leuent leur audace Contre eux : mais ie ſens d’vne Chaſſe L’ardeur ores bouillir dans moy. Dés l’autre iour l’humeur m’en print, Sire, enſuiuant ton aſſemblee, Et depuis l’ardeur qui m’éprint Eſl touſiours en moy redoublee, Non pas pour ſeulement queſter Beſles ſauues, noires, ou autres, Qui repairent aux ſoreſts noſtres, Mais pour d’autres monſtres domter. Sans enſuiure pourtant ce Dieu Chaſſeur, & Harpeur, & ſans prendre Au lieu de ma Lyre vn épieu, I’aime mieux ma Lyre retendre, Et ſur elle chanter ſi bien La chaſſe qu’ores ie proiette, Que meſme à l’œil ie te la mette Pour le proffit & plaiſir tien. Car en tout ce que i’ay vouloir (Sire) de rechercher ou ſaire, De dire, eſcrire, ouïr, & voir, La ſin qui ſeule m’en peut plaire, C’eſt d’y pouuoir auecq’plaiſir Prendre vn proffit d’eſprit enſemble : Car quand ce double fruit ſ’aſſemble, C’eſt le but parſait d’vn deſir.
Auſſi meſme en ce que ie veux Offrir aux grands, ie me propoſe De leur ſaire enſemble ces deux Cueillir en vne meſme choſe : Le plaiſir remuant les cœurs Leur attrait l’eſprit, & l’oreille, Et l’autre leur deuoir éueille Aux conſeils, aux faits, & aux mœurs. Si dans mes vers tu ne voulois Chercher que la fueille agreable Sans fruit, Veſcorce ſans le bois, Le bois ſans le ſuc proffitable, I’aimerois mieux te voir touſiours Baller, courre, eſcrimer, t’eſbatre A cent ieus, & ſaire combatre Dans ta court ton Once & tes Ours : Ou bien chaſſer, non pas ouïr La Chaſſe qu’ici ie t’ay faite, La Muſique ouïr, non iouïr D’vne Muſique plus parfaite, Par laquelle taſchant chaſſer A cor & cri noſtre manie, Ie veux la paiſible harmonie ſaire à tes ſuiets embraſſer. Ou bien i’aymeroy mieux te voir Amuſer d’vne maſquarade, Vuide de ſens & de ſçauoir, Te paiſſant de vaine brauade : Ou t’amuſer par des bouffons De ce qui par eux Comedie Se nommeroit, ou Tragedie, Et des deux n’auroit que les noms. I’ay le premier de ces deux ci L’honneur en ta France fait naiſtre, Qui des Rois, qui du peuple auſſi, Deux diuers miroirs ſouloyent eſtre : Si les premieres n’ont eſté Parfaites pour mon trop ieune age,
Ie me ſuis en ce double ouurage Moymeſme depuis ſurmonté. I’ay (pour n’eſloigner mon propos) Maint grand labeur taſché parfaire, Pour ce bien du commun repos Diſtrait de nous, à nous retraire, Tant pour domter l’opinion, L’abus, & l’ardeur aueuglee, Qu’en la police dereiglee Chercher la reigle & l’vnion. Mais ſur ma Lyre ie ne veux Maintenant chantant vne Chaſſe, Que dreſſer quelques petits vœus Sur le mal qu’il faut que lon chaſſe, Et dedans mes vers rapportant L’vne & l’autre pourſuitte & queſte, faire que ce chant que i’appreſte T’aille doublement contentant. Car comme du plaiſir i’ay dit, Si en cela que ie te donne Tu recherchois le ſeul proffit Et le maintien de ta couronne, Tu ferois mieux en ton royal Conſeil, arreſté du langage D’affaires, & du ſainct viſage Du graue & docte l’Hoſpital. La Ieuneſſe, la Royauté, Et des Princes la nourriture, font que toute ſeuerité Répugne fort à leur nature : Mais ſi faut-il qu’armes & loix, Honneur, vertu, ſçauoir, prudence, fuſt-ce entre le feſiin, la dance, Et le ieu, ſ’apprennent des Rois. Vn Prince ſe peut deſtourner Tant de l’amour que de l’eſtude, De tout ce qui peut plus l’orner, Que ſon ſceptre : ſoit par trop rude
Couſtume de l’aſſuiettir, Soit par face, ou façon, ou faute De pouuoir l’humeur bruſque ou haute, En y conſentant diuertir : Par faute de méſler le ieu Et les gais mots, par la doctrine Se faire plaire, & peu à peu Luy faire plaire la diuine Racine de tout heur & bien, Faſcheuſe quand on la propoſe : Mais qui ne ſçait qu’en toute choſe Qui bien ne gouſte n’aime rien ? Or ſus donc (Sire) excite toy D’vne courſe de Cerf, chantee Brieſuement, & meſme la croy Vraye, & non pas repreſentee. Ie te voy ia (Sire) appreſté : Car ayant ceſte matinee A la volerie donnee, A cheual tu es remonté. Le buiſſon au matin ſ’eſt fait, Faiſant beau, reuoir & cognoiſtre, Et qu’vn bon chien eſtoit au trait Dans la main d’vn veneur adextre, Qtd voyant, iugeant, defaiſant, La nuict parlant, & faiſant feſte Au chien, qui vouloit de la beſte, Et toujiours çà & là briſant : Conduit tant par l’aſſentement Du chien, que par ſa propre veuë, Soit que par le pied ſeurement, Le temps, & la route il ait veuë, Qu’il ait les portees, ou bien Les foulees, les repoſees, Ou autres choſes aduiſees, En ſon meſtier n’oubliant rien : A deſtourné ſon Cerf, & fait Son rapport, ſans que les fumees
Apporté dans ſa trompe il ait, Pource que ſe trouuans ſormees" En Aouſt & Iuillet ſeulement, Par troches en Iuin, & encores Par platteaux en May, du tout ores Elles font hors de iugement. Ia départis font les Relais, Et pendant que moy d’ainſi dire, Toy d’ainſi m’ouïr tu te plais, Nous ſommes ia paruenus (Sire), Au laiſſer-courre, il faut penſer Dépiquer tant que tout tu voyes : Voila, le Veneur ſur les voyes Tient ſon limier preſt à lancer. Ce limier l’auoit mené droit Aux briſees, tant il eſt ſage, Puis a touſiours ſuiui ſon droit : Tant peut la nature & l’vſage Les beſtes meſme façonner. La meute des chiens ne demeure Gueres loin apres, pour à l’heure Bien decoupler & bien donner. Ce Cerf, pauure Cerf qui caché Dans l’épais du buiſſon ſe penſe, Où ce matin l’a rembuſché Ce meſme limier qui le lance, De ſa vie en ſes pieds diſpos Se fie, tous ces bois reſonnent D’vn long gare-gare, & ſe ſonnent Par ce tien Veneur deux longs mots. Tout ſoudain que ce lancement A nos oreilles ſe vient rendre, On fait le prompt decouplement Par quatre ou cinq longs mots entendre Toute ame ſe peut aſſeruir A ſes ſens : mais l’œil, & l’oreille, Contens ici, par nompareille Force nous peut poindre & rauir.
Voy-le-ci (Sire) dans ce fort, Aller par ces portees meſme : Il rompt, il briſe, il bruit, il ſort, Et déſia de viſteſſe extrême Se court, ſe preſſe à cri & cor, Suiui de la meute courante, Tout enſemble apres luy parlante, Attendu des relais encor. Tu vois ces prompts piqueurs bruſler D’ardeur, & tantoſt par bruyeres, Tantoſt par fuſtayes voler, Par champs, par forts, & par clairieres : Des mots de leur trompe animans Enſemble les chiens & la beſte, Et au plaiſir de la conqueſte Plus qu’à la proye ſ’enflammans. Ie ne m’eſtonne d’Orion, Ny d’Adonis, ny d’Hippolyte, Ny du miſerable Acteon, Ny d’Atalante, ou de la fuite Que Diane ſouloit mener : Car ce plaiſir dompteur des vices, Paſſe tous plaiſirs & delices Qui ne nous font qu’effeminer. Tant que ceux-ci, qui nuict & iour Menans leur vie chaſſereſſe, Fuyoyent le caſanier ſeiour, Qui ſe couplant à la pareſſe Se fait l’engendreur de tous maux, Outre leur deduit & leur queſte Auoyent l’heur de la vie honneſte Pour grand loyer de leurs trauaux. On feint les plus forts Dieux chaſſeurs, Ainſi qu’Hercule, Se Phebus meſme : Car touſiours la grandeur des cœurs, La force & la Nobleſſe ſ’aime Aux chaſſes, qui peuuent dreſſer Beaucoup, & maint les ſçait bien faire,
Qui peut en guerre l’aduerſaire, Et en paix les crimes chaſſer. Mais retourner au Cerf il faut, Qui d’vne longue randonnee Forlongeant, fait eſtre en defaut Toute noſtre meute eſtonnee : Il faut que ces chiens ia branlans Touſiours en crainte ſe retiennent, Tant qu’eux-meſme aux voyes reuiennent, Apres leur Cerf touſiours allans. Il fait ſes ruſes maintenant Que luy a peu ſon age apprendre, Aux hardes des beſtes donnant, Pour faire aux chiens le change prendre : Ou bien querir (peut-eſtre) il va D’autres Cerfs, que touſiours il chaſſe Deuant ſoy, par ſi long eſpace Qu’il face ſuiure vn de ceux là. Ou n’ayant qu’vn ſeul Cerf trouué Dedans ſa repoſee, à l’heure Il le chaſſe : & d’où ſ’eſt leué Ceſt autre, le noſtre demeure : Ou tout au bout d’vn long ſuyant Bondiſt au fort, ou bien il vſe Encores de mainte autre ruſe Sur luy fuyant & refuyant. Si pas vn de tes chiens n’a ſceu Defaire la malice ſienne, Et que relancer ne l’ait peu, Il faut que le limier on prenne, Et qu’on commence à requeſter Depuis la briſee derniere, Où l’on a veu les chiens derriere Leur proye branſler & douter : Suiure les voyes, aduiſer Fort bien ſil demeure, ou ſil paſſe Songer comme il a peu ruſer, Tant que ſes ruſes on defface :
Et qu’en parlant alors ainſi Qu’au laiſſer-courre on le relance. Or ſus donques chacun ſauance Pour y eſtre, & toy (Sire) auſſi. De la trompe les meſmes mots Que i’ay dits parauant, ſe ſonnent : De meſmes cris, meſmes propos Tous les lieux d’alentour reſonnent : On le recourt, rebaudiſſant Les chiens, grande eſt la randonnee : Mais la beſte en ſin maumenee Perd ſon haleine en ſe laſſant. Ce pauuret preſſé de ſi pres Par la meute qui le mau-meine, Veut gaigner quelque eau tout expres, Pour fraiſcheur reprendre & haleine : Mais las ! chetiſ il apprendra Tout au rebours que la viſteſſe Dedans l’eau nuiſible ſe laiſſe, Et toſt les abois il rendra. Quelques Cerfs ſe font par les eaux Porter, de peur que les chiens viennent Les aſſentir : dans les roſeaux Quelques autres cachez ſe tiennent : Vn autre porter ſe fera Sur le dos de quelque autre beſte, Mais de ceſtuy la mort eſt preſte, Peu apres que ſorti fera. Aux trouſſes ia les chiens ardans Le tiennent, il eſt ia par terre, Ils le tiraſſent de leurs dents, Iouïſſans du ſruit de leur guerre : Les larmes luy tombent des yeux : Et bien que pitié preſqu’il face, Si faut-il que de telle chaſſe Sa mort ſoit le pris glorieux. La mort du Cerf ſe ſonne, alors Les monts, les vaux, & les bois, rendent
Les bruyans & hautains accors, Que les trompes dans l’air eſpandent. On coupe & leue vn des pieds droits, On abat l’orgueil de ſa teſte, Qui font (Sire) de ta conqueſte Les enſeignes & premiers droits. On ſe met (peut-eſtre) à parler Voyant ceſte teſte ramee De frayer, brunir, & perler, De bien ſommee, & bien paumée, De bien roüee, & ſi elle a Marrein, andouilliers, & goutieres D’vn fort vieux Cerf, & cent manieres De diſpute outre celles là : Si lon auoit premierement Bien iugé qu’il fut Cerf courable, S’il eſt Cerf dix cors ieunement, Ou fort vieux Cerf & fort chaſſable : Si le pied monſtroit bien que c’eſt, Et tous ſignes qu’on a peu prendre, En ton retour tu peux entendre, Tout tel deuis qui aux grands plaiſt. Là ſouuent du particulier On tombe à parler de la chaſſe En commun, comme du Sanglier, Soit que lors du Vautray lon face, Ou d’autres façons le diſcours : Quand par grands leuriers que lon iaque, Au ſortir du fort il ſ’attaque Du coſté qu’on a fait l’accours. Ces animaux grondans, fumans A gueule ouuerte, armez d’horribles Deffenſes, bauans, écumans, Et plus dangereux que terribles, Se peuuent à cheual tuer De l’eſpee : mais ie m’aſſeure Que l’eſpieu eſt l’arme plus ſeure, Soit pour atteindre ou pour ruer.
On parle des loups que lon prend A la huee, ou d’autre forte, Du carnage par qui lon rend La gloute beſte priſe & morte : On parle des cheureuls, des daims, Et d’autres, ſoit pour courre, ou tendre, Ou pour épiant les ſurprendre D’vn plomb, ou bien d’vn trait attaints : Ainſi que l’Ours qui ne court ſus Aux gens, tant que mal on luy face, Ains attend le coup de deſſus Vn haut arbre. Or quand on le chaſſe De ſes cauernes les grands trous On bouſche, & bien qu’il grimpe, & ruë Des pierres, qu’il ſerre, & qu’il tuë, Cede en fin aux chiens & aux coups. Puis du caut Renard buiſſonnier, Qui touſiours entre les chiens vſe De tours ruſez, mais du leurier La dent finit en fin ſa ruſe : Ou de petits chiens lon ſe plaiſt, Comm’au Blereau luy faire guerre, On eſcoute, on houë la terre Droit ſur l’accul quand il y eſt. Parler auſſi du Lieure on peut Qu’à force on prend, ou d’vne forte Rare, quand le Leopard veut En quatre ou en cinq ſauts l’emporte : Meſme on peut diſcourir combien A leuretter on ſe peut plaire, Quand en plaine raſe on voit faire Au lieure & aux leuriers fort bien. Pour le queſter on va marchant Par rang dedans telle campagne, Le Pelaud part : on va lachant Les leuriers, tes cheuaux d’Eſpagne, Et les viſtes courtaus apres. Font poudroyer leur longue trace :
Il ſe court, ſ’atteint, ſe bourraſſe, Tant il a ſon ennemi pres. Point ne luy fait perdre le cœur L’atteinte d’atteinte ſuiuie, Ses pieds font oelez par la peur, Qui ſeuls peuuent ſauuer ſa vie : Il eſt mis en fin au noüet, Dont quelquefois meſme il eſchappe Par bonds quelquefois il ſe happe, Et criant roidit le iarret. Des animaux plus eſtrangers On peut en bref toucher la chaſſe, Comme des bien ramez Rangers, Ou des Lyons qu’au feu lon chaſſe, Des Tygres qu’on trompe au miroir, Des Elephans qu’auſſi lon trompe, Et dont ne peut la forte trompe Contre l’eſprit humain valoir. Tels propos ſ’enflent eſtans pleins De mots propres à ce langage, Dont les Grecs, & dont les Romains N’eurent iamais ſi riche vſage : Là ſonnent ces mots de limier, Chien-courant, dogue, chien-d’attaque, Epagneu, chien d’Artois, & braque, Barbet, turquet, allant, leurier. Là des chiens oublier ne faut La race, couleur, & maniere, Les noms, comme Miraut, Briffaut, Tirebois, Cleraude, & Legere : Et en leuriers, Iaſon, Volant, Cherami, Cigoigne, Cibelle : Et cent noms dont on les appelle, De toutes les ſortes parlant. D’etabler, de rere, d’aller, De bontems, de fraye, gaignage, Du contre-pié, duſuraller, D’os, de pinces, du viandage :
Bref, de tout autre iugement Qu’il faut que l’on face à toute heure, D’entree, ſortie, demeure, Suitte, dreſſement, lancement : Des diuers langages qu’on doit Dire aux chiens, diuers mots de trompe, Et diuerſes voix que lon oit, Du change, auquel il faut qu’on rompe Les chiens, ou de leur long defaut, De bien remeuter, de viſteſſe, De creance, voire ſageſſe, Qui ſur tous aux chiens blancs ne faut : Du cours de Chaſſe, & des abois, Des teſtes, meulles, cheuilleure, De perches, couronnes, epois, Andouilliers, trocheure, & paumeure, Puis des traces, & du ſouillard, Des marches, laiſſees, fumees, Et tant d’autres accouſtumees Façons de parler en tel art. On oit de toiles, de haler, De bloquer, crochetter, d’enceindre De harts, & de perches, parler, D’épieux, que diuers ſang peut taindre Sans en vſer : parler de pans, De maiſtres, de nappe, de mailles, Du fauue, du noir, de bichailles, De layes, marcaſſins, & fans : De broquars qui les dagues ont, Puis des beſtes de compagnie, Ou qui au tiers ou quart an ſont, Et tous les mots de Venerie : Ou d’autres chaſſes, ſoit pour voir, Pour queſter, pour pourſuiure, ou prendre Et que nul vers ne peut comprendre, Sont pris là pour vn grand ſçauoir. Là quelqu’vn (peut-eſtre) ialoux De ces longs diſcours, & encore
Piqué du plaiſir que ſur tous Il aime, il exerce & honore, Subtilement deſtournera Le propos hors de Venerie, Et haut & dru de Volerie, Mais en bref pourtant parlera. L’occaſion ſe peut choiſir Sur cela que lon t’a fait prendre Ce matin aux oiſeaux plaiſir, Auant que par courſe entreprendre De forcer ce Cerf, & premier D’Auſtrucher ſera la parole, Soit qu’en ſaiſon propre ſe vole Le perdreau par vn Eſpreuier : Soit que d’autres oiſeaux de poing On vole auſſi pour champs, à l’heure Que ces perdreaux font ia plus loing Leurs vols, d’aile auſſi roide, & ſeure Que pere & mere, ou quand ils ſont Ia perdrix, qui vieilles deuiennent : Pour tel vol ſur le poing ſe tiennent Les Autours, qui guerre leur font. Ou bien leurs Tiercelets qu’on croit Faire mieux, & que plus on aime, Meſme ſouuent dreſſer on voit L’oiſeau de leurre à ce vol meſme : Vn Lanier dans l’air ſe ſouſtient Sans fin, & roüant ne ſ’écarte Iuſqu’à tant que ſon gibbier parte, Meſme vn faucon long temps ſ’y tient. Qui plus eſt, vn. Sacre, vn Gerfaut, Se dreſſe à ceſte meſme proye, Qu’auparauant ietter ne faut Que partir leur proye on ne voye : Tous ces oiſeaux ne bloquent pas Lors que les perdrix ils remettent : Mais tous, quand ils ſont bons, les mettent Au pied, fondans ſoudain en bas.
Soit oiſeau de leurre, ou de poing, De petits chiens pour la remiſe, Sages & bons, lon a beſoing, Que peu ardens, & à la priſe Iamais aſpres, lon doit choiſir : Leur deuoir, auec l’aile bonne De l’oiſeau, aux cuiſines donne Du gibbier, & aux yeux plaiſir. Ie te diroy bien comm’apres. Il ſuiura le volpour riuiere, Et quand de mares on eſt pres, Ou ruiſſeaux, en quelle maniere Les oiſeaux alors decouuerts Se iettent à mont, là où vaine Eſt l’attente, ſon ne prend peine Que leurs gibbiers ſoyent bien couuerts : De quels cris on vſe, & quels mots, De quel egard & patience, Pour faire tourner à propos D’vn oiſeau la teſte, où lon penſe Qu’il ait mieux ſur ſa proye l’œil, De crainte que lon ne foruuide, Comme on croiſe, comme lon vuide, Contentant & l’œil & le vueil. Les Ridanes ſont le gibbier, Les Varriens, & les Sarcelles, Sur tout le Canard, qu’vn Lanier, Ny qu’vn faucon à tire-d’oele Ne peut r’auoir, ſi quand il part Il ne l’arreſte, & lors en terre Fondant roide comme vne pierre, Aſſomme ſous ſoy le Canard. Ie te ſeroy encor’iouir Du plaiſir que telle perſonne Pourra donner ; faiſant ouïr Le plaiſir qu’aux grands ſeigneurs donne La haute Volerie, au lieu Ou ore pour Milan, & ore
On vole pour Héron encore, Pour Chat-huan & Fauperdrieu. Si toſt que le Milan ſe voit Vn haut cri la veuë accompagne, Le Duc que porté lon auoit Eſt ietté deſſus la campagne, Pour faire le Milan baiſſer,
Au ciel comme luy ſe trouſſer. Quelques autres Sacres à mont Sont iettez, & mainte venuë, Preſque iuſques dans le ciel vont Donner à leur proye cogneuë,
Quand ceſte meſlee au ciel faite Se perd quaſi de l’œil, qu’on iette Apres tous autres le Gerfaut. L’vn braue & fort, depuis le bas Iuſqu’au plus haut de pareille aile, Ne de façon ne monte pas Que les Sacres : mais en eſchelle Roide & ſoudain ſe vient hauſſer Droit au Milan, que par la force D’vne ſeule venuë, il force Du haut de trois clochers baiſſer : Puis hauſſer, & faire on luy voit Des fuites, mais en toute place Nouuelle venuë il reçoit, Tant qu’en fin la cheute ſe face Souuent bien fort loing : Mais auant Que commencer, dés que la proye S’eſt veuë, touſiours on enuoye Quatre ou cinq piqueurs ſous le vent. Du Milan la cuiſſe ſe rompt Auſſi toſt que la cheute eſt faite, Puis ſoudain la curee ils font,
Et chacun y pique, & ſouhaite D’arriuer premier, pour auoir De ce Milan la queuë, pource Que c’eſt le prix de telle courſe, Qu’en ſon leurre on fait apres voir. Or combien le vol pour Milan A celuy pour Heron reſſemble, Pour Fauperdrieu, ou Chat-huan : Et combien tout differe enſemble, Par ce meſme homme ſe diroit, Et I’en reciteroy la ſorte : Meſme puis qu’au faire elle apporte Plaiſir, le récit en plairoit. Ie diroy qu’vn Heron ſouuent Dans l’air, ſouuent ſe trouue en terre, D’où l’on le fait partir, auant Que dans l’air on luy face guerre : Et qu’on peut de Faucons ſ’aider Pour vne telle volerie, Ou de Sacres comme lon crie Pour de ſon bec faire garder. Ie diroy qu’en ce vol il faut Des leuriers, pour le Heron prendre, Et qu’à l’heure qu’il chet d’enhaut, Les oiſeaux que lon a peu rendre Si ſages, crainte aucune n’ont Des Chiens : & ces chiens qui ſe dreſſent Ainſi ſi bien, iamais ne bleſſent Ces oiſeaux qui communs leur font. Ie diroy cela qu’eſtans pris Par leur bec, quelques Herons rendent, Puis la curee, & puis le pris Que les mieux faiſans en attendent : Les bouts des ailes de l’oiſeau Pour ſon leurre quelqu’vn remporte, Et au Seigneur la houpe on porte Pour en decorer ſon chappeau. Le Fauperdrieu, & l’autre auſſi,
Dont l’vn comme vn Milan ſ’arreſte Bien peu en terre : l’autre ainſi Qu’vn Lieure par les champs ſe queſte, Dans la terre où il ſe blottit, Et leurs vols ne different guere De l’vne & de l’autre maniere, Dont en bref par mes vers i’ay dit. Ie pourroy toucher nonobſtant Les differences qui ſe treuuent : Puis d’ordre i’iroy recitant Tous les autres vols, qui ſe peuuent Par vn tel homme raconter, Comme du Geay, de la Corneille, De la Pie, qui fait merueille De craqueter & caqueter : Mais bien de l’Alloüette, eſtant Meſme au nombre du haut vol miſe, Qui ſe perd de tout œil, montant Droit dans les cieux, où elle eſt priſe Par le gentil Emerillon : Bref, de tout vol depuis la Gruë, Qui quelquefois voler ſ’eſt veuë Iuſqu’à ce petit oiſillon. I’exprimeroy meſme les mots, Dont comm’vn autre en Venerie, Celuy farcira ſon propos Parlant de la fauconnerie. Comme de * Paſſager, oiſeau d’vne nuë, Ou de pluſieurs choſes cogneuë Tant ſeulement à ceux de l’art. Comme curer, paiſtre, tenir, Auoir bonne gorge, & enduire, Emeutir, poiurer, deuenir Pantois, & d’autres qu’on peut dire Du traitement de tels oiſeaux : Comme il ſe iardine, il ſ’eſſore, Pannage, main, & ferre, encore
Les longues pannes & cerceaux. Perche, gand d’oiſeau, chaperons, Longes, iets, veruelles, ſonnettes, Et tant d’autres ſi propres noms Des choſes ou d’actions faites : Et or’pour dire en general, Ie comprendroy toutes les choſes Qui ſont en tout tel ſçauoir cloſes, Des Nobles ſçauoir principal. Mais ie me ſen ia trop laſſé De ma longue courſe, égaree Hors du propos : l’ay trop laiſſé Mon Cerf ſans en faire curee : La longueur du propos deduit, Le chemin de ton retour paſſe, Puis, peut-eſtre, quelque autre chaſſe T’amuſera iuſqu’à la nuict : Qui gardera qu’en ton retour Ta Maieſté tel diſcours oye : Il faut que ce reſte de iour A mon premier deſſein ſ’employe : Ie reuien, ce me ſemble, au lieu Où ce CerF couché Lon deſpouille, Sur ſa chaſſe, mort, & deſpoüille, Faiſant maint & maint iuſte vœu. Je luy voy couper les Puis ſon cuir oſter ils luy viennent, Les * Auecques *
On fend ſon cœur pour vne croix, Ainſi comme lon dit, y prendre, On cherche en luy tes menus droits Qu’en ton crochet (Sire) on vient pendre, Entre leſquels les filets ſont,
Et le francboyau qu’on aſſemble A pluſieurs deſia mis enſemble : D’autres droits les veneurs y ont. Tout le ſang dont ce corps eſt plein Se raſſemble hors de la beſte. On met par morceaux tout le pain, Cependant qu’il faut que la teſte On ſepare, & qu’on leue auant La hampe, & puis que lon partiſſe Le reſte, l’vne & l’autre cuiſſe Et les deux eſpaules leuant. Les coſtes, le petit ſimier, Que le cinq & quatre on appelle, La piece du ſimier dernier Qui la venaiſon monſtre en elle : Le pain trempé au ſang ſ’eſtend Sur le cuir, la curee on ſonne, Qui auant qu’aux chiens on la donne, Tant qu’ils y ſoyent tous, ſe deffend. Tout cela qui nous rend ardans A le ſuiure, & qui pour la gloire Nous poind, & nous ard au dedans, Nous, trauaillant pour la victoire, Donne aux vainqueurs vne ſierté, Tant ſoit de petit pris la priſe, Vn triomphe, vne ioye épriſe, Qui ſ’entremeſle d’aſpreté : De cela tous ces chiens ſe font Vn exemple aſſez conuenable, Qui plus aſpres & plus ſiers ſont : Et de mainte façon merquable Semblent recognoiſtre leur fait, Triomphans du pris de leur peine : Ceſte meſme victoire ameine Les Veneurs à pareil effect : Qui plus reſiouis, plus gaillards, Et brauans de leur peine priſe, Sont plus ardans d’auoir leur parts,
Que ſi grand’choſe eſtoit conquiſe : Chacun n’oublie à ſe vanter De cela qu’il a ſceu mieux faire, Tâchant pour ſon plus grand ſallaire La gloire chez ſoy remporter. Or ie voy qu’en ce temps diuers Ta principale Chaſſe (Sire) Doit eſtre des Diſcords peruers, Renuerſeurs de tout grand Empire, Pour en les pourchaſſant chaſſer La ruine qui nous menace, Comme ia telle heureuſe chaſſe Dieu t’a fait ſi bien commencer. Ie ſçay meſme qu’en émouuant Tant ſoit peu quelque eau croupiſſante, Sort grand’puanteur : & qu’vn vent D’vn peu de braiſe languiſſante Excite ſouuent grand’s ardeurs, Et pour tels dangers ie ne cuide Qu’encor’noſtre France ſoit vuide De ſouffleurs & de remueurs. Ie ſuis ſeur que les grands ſont pleins Souuent de grande haine & pique, Ne ſuiuant pas de ces Romains La doctrine & la gloire antique, Qui moins de triomphe auoient mis A vaincre les forts aduerſaires, Qu’à vaincre les propres choleres, Nos plus familiers ennemis. I’ay grand’peur qu’vne Ambition Soit d’Ambition reſuiuie : Ie ſçay qu’en noſtre nation Naturelle & propre eſt l’enuie, Et que tout cela qui en vn Nous doit eſtreindre d’auantage, CHRIST, le Païs, le parentage, Et d’vn Roy le lien commun : C’eſt cela qui ſeul au rebours
Nourriſt en nous la haine & noiſe, Par ce monſtre Enuie, touſiours Maniant noſtre humeur Françoiſe, Nous piquant plus contre la loy De tous ces liens qu’on ſepare, Que contre le Iuiſ, le Barbare, L’Incogneu, l’ennemi du Roy. Ce vice à nous particulier, Comme aux autres païs vn vice Eſt touſiours propre &f amilier, Nous fait (voulant faire ſeruice Au Roy) luy nuire : car ialoux Et piquez à qui eſtre, & faire Pourra le plus, par vn contraire Diſcord, nous perdans luy & nous. Outre encor, ie voy (car ie veux Preſque toutes les cauſes rendre, Qui me font conceuoir ces vœus Sur ce Cerf que tu viens de prendre) Que mainte perſuaſion Qu’en tout on croit & ſaincte & bonne, Soit par zele ou ruſe, ſe donne Pour l’vne & l’autre faction. Qui (peut-eſtre) trouuant deſia En nous la rencontre opportune, Qui eſt l’ambition qu’on a, Compagne de ceſte rancune : Nous eguiſant, nous defermant L’eſprit & l’œil, au ſouſtien d’elle Et toutes choſes, fors icelle, Va nos ſens & nos yeux charmant. C’eſt ce qui fait que nous trouuons Du tout bon ce qui eſt des noſtres, Que nous hayons & dédaignons, Fut-il bon, ce qui eſt des autres : Puis les vns ſe voulant hauſſer, Peut-eſtre, ſur les proches Princes, Et tant du Roy que des prouinces
Toutes les charges embraſſer : Les autres ſe voulant ſentir Du meſpris qu’on fait à leur race Pour les premiers aneantir Affrontent l’audace à l’audace : Et CHRIST (qui n’en peut mais) eſt pris Pour bon droit, ou pour couleur belle : Nos brouilleurs ſont de la querelle, Par icelle épians leur pris. Meſme ainſi que maint enflammeur, Aſpre & plein de pedanterie, Retenant de ſa vieille humeur D’eſchole ou bien de moynerie : Ou d’autre coſté maint criart, Qui dedans ſa chaire extermine Et bruſle vn chacun, & mutine Le peuple, par zele ou par art : Ou taſche à faire des diſcords Des grands, leur proffit, & leur gloire, Et du ſang des grands hommes morts, Couronner en fin leur victoire. Pluſieurs ſeigneurs (peut-eſtre) auſſi Ont taſché par telle diſpute, De frapper le blanc de la butte, Où ils tiroyent deuant ceci. Les aucuns pour hauſſer leur rang, Les autres pour chercher vengeance : Les vns pour ſ’aſſouuir de ſang, Dont meſme l’enorme abondance Aſſez encor ne les repaiſt : Ceux-ci ont la mutinerie De nature, & la pillerie Plus que Dieu meſme à ceux-là plaiſt. Quant à maint autre, ou à credit, Ou par quelque pique legere, Ou par des grands n’eſtre point dit Auoir vne ame caſaniere : Ou par vn deuoir, dont il ſent
Sa vie à vn ſeigneur eſtreinte : Ou par la force, ou la contrainte Des crimes qu’il void ou entend : Ou pour la deffence du bien Que ſa maiſon tient en l’Egliſe : L’Auarice trouue moyen De ſe couurir ſous la feintiſe : Ou par vn éguillonnement De femmes, d’amis, de lignage, Ou bien pour quelque autre auantage, Ruſe, égard, ou tranſportement, A ſans rien poiſer eſpouſé Soudain l’vne ou l’autre querelle : Et quant à ceux qui ont vſé En cela d’vn bon & vray zele, Le nombre eſt grand, mais ie ne ſçay Si des autres le nombre ils paſſent : Et quoy qu’ils prétendent ou facent. En eſtime ie ne les ay. Car quant aux vns ils ſçauent bien Que CHRIST eſt vn Roy paciſique, Dieu de paix, & ſeul entretien D’vnité dans ſon corps myſtique : Que CHRIST veut puis qu’il n’eſt permis (Diſent-ils) gloſer l’Eſcriture, Que nous aimions ceux qui iniure Nous font, & nous font ennemis : Qu’à celuy qui va ſouffletant L’vne des iouës, l’autre on baille : Que quand on nous va tourmentant D’vne ville en l’autre on ſ’en aille : Que les ſaincts anciens n’ont pas Deffendu leur cauſe par armes, Mais leur ieuſne, priere & larmes, Et leur mort eſtoyent leurs combats. Que ceux-ci meſmes Nagueres ceux, qui d’vn courage Trop charnel en auant mettoyent,
Qu’il falloit repouſſer l’outrage, Diſans, que bien qu’en l’ancien Teſtament guerre & reſiſtence Fut permiſe, telle licence N’eſt point du Teſtament Chreſtien : Mais que Christ par afflictions, Par tourmens, croix, & vitupere, Veut qu’en l’enſuiuant nous entrion Au royaume de Dieu ſon pere : Du ſang des ſaincts l’effuſion, Et ſemence continuelle De l’Egliſe, & la merque d’elle, N’eſt que ſa perſecution. Tant que par leur dire voulans Faire ceſſer par force & armes, Les maux, les aſſauts violens, Perſecutions, & alarmes En leur Egliſe, ils font ceſſer La merque qui la fait cognoiſtre : Et ce nom en eux ne peut eſtre Qu’à eux ſeuls ils vouloyent laiſſer.